ΙΔΡΥΜΑ ΓΕΩΡΓ. & ΑΙΚ. ΧΑΤΖΗΚΩΝΣΤΑ

ΕΚΠΑΙΔΕΥΤΙΚΗΣ ΜΕΡΙΜΝΑΣ ΝΕΩΝ Ν.Π.Ι.Δ.
ΔΙΑΚΗΡΥΞΗ ΜΕ ΑΠ’ ΕΥΘΕΙΑΣ ΑΝΑΘΕΣΗ ΠΡΟΧΕΙΡΟΥ  ΔΗΜΟΣΙΟΥ ΔΙΑΓΩΝΙΣΜΟΥ

ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΠΑΡΟΧΗΣ ΥΠΗΡΕΣΙΩΝ

ΤΟ ΙΔΡΥΜΑ ΓΕΩΡΓ. & ΑΙΚ. ΧΑΤΖΗΚΩΝΣΤΑ

δ ι α κ η ρ ύ σ σ ε ι
την με απ’ ευθείας ανάθεση  διαδικασία επιλογής αναδόχου Παροχής υπηρεσιών για το:

ΑΝΑΚΑΤΑΣΚΕΥΗ  ΥΠΑΙΘΡΙΟΥ ΧΩΡΟΥ ΤΟΥ ΙΔΡΥΜΑΤΟΣ ΓΙΑ ΤΗΝ ΔΗΜΙΟΥΡΓΙΑ ΧΩΡΟΥ ΑΘΛΟΠΑΙΔΙΩΝ ΚΑΙ ΠΑΙΔΙΚΗΣ ΧΑΡΑΣ
(ΠΡΟΜΗΘΕΙΑ ΥΛΙΚΩΝ ΚΑΙ ΕΡΓΑΣΙΑ ΕΝΣΩΜΑΤΩΣΗΣ ΑΥΤΩΝ)
CPV 45112720-8, αναπλάσεις και αθλητικούς χώρους και CPV 45112723-9, παιδικές χαρές

Προϋπολογισμού
ΠΕΝΗΝΤΑ ΕΞΙ ΧΙΛΙΑΔΕΣ ΕΥΡΩ (56.000,00€) και Φ.Π.Α. ΔΩΔΕΚΑ ΧΙΛΙΑΔΕΣ ΟΚΤΑΚΟΣΙΑ ΟΓΔΟΝΤΑ ΕΥΡΩ (12.880,00 €)

που θα διεξαχθεί σύμφωνα με τις διατάξεις του Νόμου 4182/2013 «Κώδικας κοινωφελών περιουσιών, σχολαζουσών κληρονομιών και λοιπές διατάξεις» (ΦΕΚ Α' 185/10-09-2013)
Κ α λ ε ί

Τις ενδιαφερόμενες επιχειρήσεις που ασκούν αντίστοιχες δραστηριότητες να υποβάλλουν προσφορά για την ανάδειξη Παρόχου των ως άνω υπηρεσιών

Άρθρο 1 Ημερομηνία  διαγωνισμού

Ο διαγωνισμός  θα  γίνει  στο κεντρικό κτίριο του Ιδρύματος (Λεωφ. Κηφισίας 374, 152 33, Χαλάνδρι) στις 20.03.2014, ημέρα Πέμπτη και ώρα 11:00.
Αν για οποιονδήποτε λόγο δεν διεξαχθεί ο διαγωνισμός την προαναφερθείσα ημερομηνία, είτε σε περίπτωση που προκύψει ανάγκη αναβολής της αρχικά προσδιορισθείσας ημερομηνίας διενέργειας διαγωνισμού, με ή χωρίς τροποποιήσεις των όρων της διακήρυξης, τούτος μπορεί να μετατίθεται κατόπιν απόφασης της Αναθέτουσας Αρχής.
Άρθρο  2 Πληροφορίες

Οι ενδιαφερόμενοι μπορούν να λάβουν γνώση της διακήρυξης και της μελέτης μέχρι και την προηγούμενη της ημερομηνίας διενέργειας του διαγωνισμού από την ιστοσελίδα του Ιδρύματος www.xatzikonsta.gr. 
Άρθρο  3 Προϋπολογισμός   Μελέτης
Ο προϋπολογισμός της μελέτης, ανέρχεται στο ποσό των ΠΕΝΗΝΤΑ ΕΞΙ ΧΙΛΙΑΔΕΣ ΕΥΡΩ (56.000,00€) πλέον Φ.Π.Α , (68.880,00 € συμπεριλαμβανομένου Φ.Π.Α.) 

Άρθρο 4 Προϋποθέσεις έγκυρης και παραδεκτής συμμετοχής στον διαγωνισμό - Τρόπος υποβολής φακέλου προσφοράς
4.1 Για την έγκυρη και παραδεκτή συμμετοχή στο διαγωνισμό οι ενδιαφερόμενοι καταθέτουν στην Επιτροπή Διαγωνισμού, την ημερομηνία που ορίζεται στο άρθρο 1, το φάκελο της προσφοράς τους, σύμφωνα με τις κείμενες διατάξεις και συμμορφούμενοι προς τις απαιτήσεις των άρθρων 16, 17, 18  της παρούσας. 
4.2  Ο φάκελος προσφοράς (η προσφορά) περιλαμβάνει τρεις (3) ξεχωριστούς υποφακέλους, τον υποφάκελο των δικαιολογητικών συμμετοχής, τον υποφάκελο με τα τεχνικά στοιχεία από τα οποία θα τεκμηριώνεται η τεχνική ικανότητα του διαγωνιζόμενου, όπως προβλέπεται από την παρ. 18 της παρούσας και τέλος τον υποφάκελο της οικονομικής προσφοράς του. Οι φάκελοι, τόσο ο κύριος όσο και οι υποφάκελοι, αναγράφουν στο εξωτερικό τους μέρος τον τίτλο του αντικειμένου της παρούσας διακήρυξης και την ημερομηνία της δημοπράτησης, την επωνυμία, τη διεύθυνση (οδός, αριθμός, Τ.Κ., πόλη, τηλέφωνο, fax και ενδεχομένως, εφόσον υπάρχει, e-mail) του προσφέροντας, καθώς και τα στοιχεία όλων των μελών, σε περίπτωση κοινοπραξίας. Ο πρώτος υποφάκελος περιέχει τα δικαιολογητικά συμμετοχής (με την ένδειξη στο εξωτερικό του «ΦΑΚΕΛΟΣ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ») ο δεύτερος (απαραίτητα σφραγισμένος) τα στοιχεία της τεχν. ικανότητας (με την ένδειξη «ΦΑΚΕΛΟΣ ΤΕΧΝΙΚΩΝ ΣΤΟΙΧΕΙΩΝ» και ο τρίτος (επίσης απαραίτητα σφραγισμένος) την οικονομική προσφορά (με την ένδειξη «ΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ») της διαγωνιζόμενης Επιχείρησης ή Κοινοπραξίας.

Ελλείψεις στην αναγραφή των ανωτέρω (εξωτερικών) στοιχείων συμπληρώνονται κατά την κατάθεση της προσφοράς και δεν αποτελούν λόγο αποκλεισμού των υποψηφίων.

Οι φάκελοι που περιέχουν τα στοιχεία της τεχνικής ικανότητας και την οικονομική προσφορά είναι απαραίτητα και επί ποινή αποκλεισμού σφραγισμένοι, δηλαδή κλεισμένοι με τρόπο που δε μπορεί να ανοιχθούν χωρίς να καταστεί τούτο αντιληπτό.

Η υποβολή των προσφορών γίνεται:

· Από τον ίδιο τον Πάροχο, εφόσον πρόκειται περί φυσικού προσώπου.

· Από τον νόμιμο εκπρόσωπο ή εξουσιοδοτημένο ομόρρυθμο εταίρο επιχείρησης παροχής υπηρεσιών που έχει τη μορφή Ο.Ε. ή Ε.Ε. 

· Από τον εξουσιοδοτημένο διαχειριστή σε περίπτωση Ε.Π.Ε.

· Από εξουσιοδοτημένο μέλος του Δ.Σ. σε περίπτωση Α.Ε.

· Σε περίπτωση Κοινοπραξίας Επιχειρήσεων Παροχής Υπηρεσιών την προσφορά υποβάλλει:

α) ο κοινός εκπρόσωπος των κοινοπρακτούντων επιχειρήσεων (που πρέπει να είναι εκ των κοινοπρακτούντων διορισμένος από μέλη της κοινοπραξίας με συμβολαιογραφικό πληρεξούσιο), είτε

β) όλοι οι κοινοπρακτούντες μαζί, ο καθένας εκπροσωπούμενος ή αντιπροσωπευόμενος κατά τα ανωτέρω εκτεθέντα

Απαγορεύεται η εκπροσώπηση δύο ή περισσοτέρων διαγωνιζομένων που δεν μετέχουν στον διαγωνισμό σε Κοινοπραξία, από το ίδιο φυσικό πρόσωπο.

4.3 Προσφορές εκπρόθεσμες για οποιοδήποτε λόγο είναι απαράδεκτες και επιστρέφονται χωρίς να ανοιχτούν. Η ανεπιφύλακτη παραλαβή της επιστρεφόμενης προσφοράς από τον εκπροθέσμως υποβάλλοντα τούτη, τεκμαίρεται ως αποδοχή του αποκλεισμού του και παραίτηση από το δικαίωμα δικαστικής αμφισβήτησης της πράξης αυτής της Επιτροπής Διαγωνισμού.
Άρθρο 5 Σύμβαση-Συμβατικά τεύχη
5.1 Τα συμβατικά τεύχη και στοιχεία, με βάση τα οποία θα εκτελεσθεί η προς ανάθεση παροχή υπηρεσιών, είναι τα αναφερόμενα παρακάτω. Σε περίπτωση ασυμφωνίας των περιεχομένων σ' αυτά όρων, η σειρά ισχύος αυτών καθορίζεται ως κατωτέρω:

1. Η σύμβαση ανάθεσης παροχής υπηρεσιών

2. Η παρούσα Διακήρυξη

3. Η Οικονομική Προσφορά του Παρόχου

4. Το Τιμολόγιο 

5. Η Τεχνική Περιγραφή (Τ.Π.) 

6. Ο Προϋπολογισμός 

7. Το Χρονοδιάγραμμα - Πρόγραμμα παροχής των υπηρεσιών, όπως αυτό τελικά θα εγκριθεί από την Υπηρεσία.

5.2 Επίσης συμβατική ισχύ έχουν, επόμενες των αναφερόμενων στην προηγούμενη  παράγραφο, επειδή είναι δημοσιευμένα κείμενα :

(1) Οι Ευρωκώδικες.

(2) Οι Πρότυπες Τεχνικές Προδιαγραφές (Π.Τ.Π.) του Υ.ΠΕ.ΧΩ.Δ.Ε. (ή του τ. Υ.Δ.Ε.).     

 Άρθρο 6 Τρόπος διενέργειας του διαγωνισμού

Μετά την λήξη της παράδοσης των προσφορών, αρχίζει από την Επιτροπή ο έλεγχος των δικαιολογητικών, με την σειρά που επιδόθηκαν. 
Αποσφραγίζεται ο κυρίως φάκελος, μονογράφονται όλα τα δικαιολογητικά και η τεχνική προσφορά  κατά φύλλο. Ο φάκελος της οικονομικής προσφοράς δεν αποσφραγίζεται, αλλά μονογράφεται από την Επιτροπή και φυλάσσεται από τον Πρόεδρο της Επιτροπής με ευθύνη του, προκειμένου να αποσφραγισθεί την ημερομηνία και ώρα που ορίζεται από την διακήρυξη ή την πρόσκληση.
Κατόπιν η Επιτροπή προβαίνει στον έλεγχο των δικαιολογητικών.
 Η Επιτροπή αφού ελέγξει τα δικαιολογητικά έγγραφα των διαγωνιζομένων αποφασίζει για τους αποκλεισθέντες και τους καλεί να παραλάβουν τους σφραγισμένους φακέλους και την εγγυητική επιστολή συμμετοχής στο διαγωνισμό
Η αποσφράγιση των προσφορών γίνεται δημόσια.
Προσφορές που δεν θα έχουν την υπογραφή του συμμετέχοντος ή δεν θα είναι σύμφωνες με τους όρους της διακήρυξης απορρίπτονται.

Αυτοί που δικαιούνται να παρευρίσκονται στη διαδικασία αποσφράγισης των προσφορών, λαμβάνουν γνώση  των συμμετασχόντων στο διαγωνισμό, καθώς επίσης και των τιμών που προσφέρθηκαν.
Η αποσφράγιση των φακέλων με τα οικονομικά στοιχεία των προσφορών γίνεται μετά την ολοκλήρωση της αξιολόγησης των λοιπών στοιχείων και για όσες προσφορές κρίθηκαν αποδεκτές.
Η κατακύρωση τελικά γίνεται στον προμηθευτή του οποίου η προσφορά είναι αποδεκτή με βάση τους προκαθορισμένους στις τεχνικές προδιαγραφές και τη διακήρυξη ουσιώδεις όρους, που προσφέρουν την χαμηλότερη τιμή.
Άρθρο 7 Χρηματοδότηση του Έργου, Φόροι, Δασμοί κ.λ.π.- Πληρωμή Αναδόχου-  Κρατήσεις υπέρ τρίτων
7.1 Χρηματοδότηση του έργου 


Η παρούσα παροχή Υπηρεσιών χρηματοδοτείται από πόρους του Ιδρύματος και υπόκειται στις κρατήσεις που προβλέπονται για την πηγή αυτή χρηματοδότησης, και για την περίπτωση εκτέλεσης συμβάσεων παροχής υπηρεσιών.

7.2 Πληρωμές
Η πληρωμή θα γίνεται με χρηματικό ένταλμα. Μετά το Οριστικό ή Τμηματικό Πρωτόκολλο Παραλαβής των υπηρεσιών και εφ’ όσον δεν παρατηρηθεί καμία διαφορά από τις τεχνικές προδιαγραφές θα καταβληθεί το 100% του αντίστοιχου συμβατικού τιμήματος. 

Η πληρωμή του τιμήματος παροχής των Υπηρεσιών θα γίνεται σε EURO.

7.3 Φόροι – δασμοί
Στις τιμές του Τιμολογίου της Μελέτης. δεν συμπεριλαμβάνεται ο ΦΠΑ των Τιμολογίων που θα εκδώσει ο Πάροχος κατά την ημερομηνία της έκδοσης τους, ο οποίος θα βαρύνει την αναθέτουσα αρχή των υπηρεσιών. Οι δασμοί των διαφόρων ειδών που πρόκειται να χρησιμοποιηθούν στην διεκπεραίωση των υπηρεσιών είναι οι ισχύοντες κατά την ημερομηνία υποβολής των προσφορών και θα βαρύνουν τον Πάροχο.
Άρθρο 8 Τεκμήριο από τη συμμετοχή στο διαγωνισμό
Η υποβολή προσφοράς στο διαγωνισμό αποτελεί τεκμήριο ότι ο διαγωνιζόμενος έχει λάβει πλήρη γνώση αυτής της διακήρυξης και των λοιπών τευχών δημοπράτησης και γνωρίζει πλήρως τις συνθήκες διενέργειας της παροχής των υπηρεσιών.

Άρθρο 9 Περιγραφή και ουσιώδη χαρακτηριστικά της παροχής υπηρεσιών
Η υπό δημοπράτηση παροχή υπηρεσιών περιλαμβάνει τα παρακάτω:
ΑΝΑΚΑΤΑΣΚΕΥΗ  ΥΠΑΙΘΡΙΟΥ ΧΩΡΟΥ ΤΟΥ ΙΔΡΥΜΑΤΟΣ ΓΙΑ ΤΗΝ ΔΗΜΙΟΥΡΓΙΑ ΧΩΡΟΥ ΑΘΛΟΠΑΙΔΙΩΝ ΠΡΟΜΗΘΕΙΑ ΥΛΙΚΩΝ ΚΑΙ ΕΡΓΑΣΙΑ ΕΝΣΩΜΑΤΩΣΗΣ ΑΥΤΩΝ
Το αντικείμενο της παρούσας διακήρυξης είναι η παροχή των αναγκαίων υπηρεσιών που περιγράφονται στην Τεχνική Περιγραφή και υπάγεται σύμφωνα με το Παράρτημα ΙΙ Α της Οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου της 31ης/03/2004 «περί συντονισμού των διαδικασιών σύναψης δημοσίων συμβάσεων έργων, προμηθειών και υπηρεσιών» στηv κατηγορία 1 και στο τμήμα με κωδικό του Κοινού Λεξιλογίου για τις δημόσιες συμβάσεις CPV 45112720-8, αναπλάσεις και αθλητικούς χώρους και CPV 45112723-9, παιδικές χαρές.
Επισημαίνεται ότι, για λόγους διαφάνειας και ίσης μεταχείρισης αυτών που συμμετέχουν στο διαγωνισμό, αλλά και σε συμμόρφωση προς τις επιταγές της νομοθεσίας της ΕΕ και νομολογίας του ΔΕΕ (υπόθεση C-496/99 Ρ / Επιτροπή κατά CAS Succhi di Frutta SpA), το φυσικό και οικονομικό αντικείμενο των δημοπρατούμενων υπηρεσιών δεν πρέπει να μεταβάλλεται ουσιωδώς κατά την διάρκεια εκτέλεσης της σύμβασης. 
Άρθρο 10 Προθεσμία εκτέλεσης των προς παροχή υπηρεσιών
Η συνολική προθεσμία εκτέλεσης των προς παροχή υπηρεσιών ορίζεται σε τρεις (3) μήνες  και αρχίζει από την ημέρα υπογραφής της σύμβασης. 

Άρθρο 11 Διαδικασία επιλογής Παρόχου - Σύστημα υποβολής οικονομικών προσφορών

Η επιλογή του Παρόχου θα γίνει με την «ανοικτή διαδικασία» και με το σύστημα της χαμηλότερης τιμής.

Η οικονομική προσφορά των διαγωνιζομένων θα υποβληθεί με το σύστημα ενιαίας έκπτωσης επί τοις εκατόν στις τιμές Μονάδος του εγκεκριμένου Τιμολογίου. Κάθε διαγωνιζόμενος μπορεί να υποβάλει μόνο μία οικονομική προσφορά. 

Άρθρο 12 Κριτήριο Ανάθεσης - Ανάδειξη Παρόχου
Κριτήριο για την ανάθεση της σύμβασης είναι η χαμηλότερη τιμή. 
Άρθρο 13 Εγγύηση συμμετοχής στο διαγωνισμό
Για την έγκυρη συμμετοχή στο διαγωνισμό κατατίθενται από τους διαγωνιζόμενους, εγγυητικές επιστολές συμμετοχής, που ανέρχονται σε ποσοστό 5% επί του προϋπολογισμού των υπηρεσιών, συμπεριλαμβανομένου του Φ.Π.Α., ήτοι στο ποσό των 3.444,00€. 
Οι εγγυητικές επιστολές απευθύνονται στον φορέα της υπηρεσίας  και σε περίπτωση διαγωνιζόμενης κοινοπραξίας πρέπει να είναι κοινές υπέρ όλων των μελών της. 
Οι εγγυητικές επιστολές συμμετοχής δεν γίνονται δεκτές, αν έχουν χρόνο ισχύος μικρότερο των διακοσίων εβδομήντα (270) ημερών, από την επομένη της δημοπράτησης.

Οι εγγυητικές επιστολές καταπίπτουν υπέρ της Αναθέτουσας Αρχής, εφόσον συντρέχει νόμιμη περίπτωση.
Άρθρο 14 Εγγυήσεις καλής εκτέλεσης της σύμβασης
Για την υπογραφή της σύμβασης απαιτείται η παροχή εγγύησης καλής εκτέλεσης, που ανέρχεται σε ποσοστό 10% επί της συνολικής συμβατικής αξίας παροχής υπηρεσιών, χωρίς το κονδύλιο του Φ.Π.Α.

Σε περίπτωση αναδόχου κοινοπραξίας, οι εγγυήσεις καλής εκτέλεσης είναι πάντοτε κοινές υπέρ όλων των μελών της.

Οι εγγυητικές επιστολές εκδίδονται κατ’ επιλογή του αναδόχου από ένα ή περισσότερα πιστωτικά ιδρύματα, ανεξαρτήτως του ύψους των.
Άρθρο 15 Χρόνος ισχύος προσφορών
Κάθε προσφορά δεσμεύει το συμμετέχοντα στο διαγωνισμό. Ο χρόνος ισχύος των προσφορών ορίζεται σε εννέα (9) μήνες από την επομένη της διενέργειας του διαγωνισμού. 
Άρθρο 16: Δικαιούμενοι συμμετοχής στο διαγωνισμό  - Δικαιολογητικά
16.1 Στο διαγωνισμό καλούνται να συμμετάσχουν επιχειρήσεις παροχής υπηρεσιών που ανήκουν σε φυσικά πρόσωπα (ατομικές επιχειρήσεις) ή σε νομικά πρόσωπα αυτοτελώς ή σε κοινοπραξία που θα συσταθεί ή έχει ήδη συσταθεί, οι οποίες κατ’ ελάχιστον:


Στο αντικείμενο της δραστηριότητάς τους και στο σκοπό ίδρυσής τους (εφόσον είναι νομικά πρόσωπα) περιλαμβάνεται αποδεδειγμένα η εκτέλεση συμβάσεων που περιλαμβάνουν Παροχή Υπηρεσίας  και εφόσον ασκούν νόμιμα το επάγγελμα που αποτελεί το αντικείμενο της σύμβασης.

16.2 Επίσης στο διαγωνισμό καλούνται να συμμετάσχουν κοινοπραξίες επιχειρήσεων παροχής υπηρεσιών της παρ. 16 σε οποιονδήποτε συνδυασμό μεταξύ τους και υπό τον όρο ότι κάθε κοινοπρακτούσα Επιχείρηση αφενός θα συμμετέχει στο διαγωνιζόμενο σχήμα με ποσοστό όχι μικρότερο του 25% και αφετέρου θα ικανοποιεί τις προϋποθέσεις συμμετοχής, καλύπτουσα κάθε μία ξεχωριστά τα τυπικά προσόντα που αναφέρονται αναλυτικότερα στο άρθρο 16 και αθροιστικά τα ζητούμενα επαγγελματικά προσόντα, καθώς και την τεχνική ικανότητα που αναφέρεται αναλυτικότερα στο άρθρο 18 της παρούσας.
16.3 Φυσικό ή νομικό πρόσωπο που συμμετέχει αυτόνομα ή μαζί με άλλα φυσικά ή νομικά πρόσωπα στο διαγωνισμό, δεν μπορεί να μετέχει σε περισσότερες από μία προσφορές  

16.4  Δικαιολογητικά 
Για την απόδειξη των ανωτέρω πρέπει να υποβληθούν:

(1) Είτε πτυχίο Μ.Ε.Ε.Π. στην κατηγορία ΟΙΚΟΔΟΜΙΚΑ, ΟΔΟΠΟΙΙΑΣ και ΠΡΑΣΙΝΟΥ
(2) Είτε πιστοποιητικό εγγραφής σε Επαγγελματικά Εμπορικά Μητρώα του Παραρτήματος ΙΧΓ «Δημόσιες συμβάσεις Υπηρεσιών» της Οδηγίας 2004/18/ΕΚ με αναγνωρισμένη την ενασχόληση τους στην παροχή υπηρεσιών «παιδικές χαρές  και αναπλάσεις και αθλητικούς χώρους, δηλαδή πιστοποιητικό εγγραφής στο αντίστοιχο προς την ζητούμενη δραστηριότητα επαγγελματικό / εμπορικό μητρώο του Κράτους Εγκατάστασης τους για παροχή υπηρεσιών - εργασιών σε δημόσιες συμβάσεις

(3) Είτε εναλλακτικά, εφόσον παρόμοιο μητρώο τεκμηριωμένα δεν υφίσταται, ένορκη βεβαίωση νομίμου εκπροσώπου της Επιχείρησης ενώπιον Συμβολαιογράφου που να βεβαιώνει την ενασχόληση της σε δραστηριότητα όμοια ποσοτικά και ποιοτικά με την υπό δημοπράτηση, συμπεριλαμβάνοντας στην δήλωση του αυτή συνοπτικά τα στοιχεία που αναφέρονται στο άρθρο της τεχνικής ικανότητας, από τα οποία θα πρέπει να επιβεβαιώνεται αυτή η δήλωση.

Τα δικαιολογητικά επαγγελματικής εγγραφής προκειμένου να γίνουν αποδεκτά, θα πρέπει να ισχύουν κατά την ημερομηνία λήξης της παραλαβής των προσφορών.

Τα φυσικά πρόσωπα οφείλουν να καταθέσουν συνοπτικό βιογραφικό σημείωμα στο οποίο θα επισυνάπτονται περιληπτικά τα οικονομικά και τεχνικά στοιχεία που αφορούν την ατομική τους επιχείρηση και τα οποία αναφέρονται στα επόμενα άρθρα  17 και 18 της παρούσας.

Άρθρο 17 Προσόντα που αφορούν την προσωπική κατάσταση των υποψηφίων
17.1 Κάθε Επιχείρηση παροχής υπηρεσιών, που μετέχει στον διαγωνισμό μεμονωμένα, ή ως μέλος Κοινοπραξίας, οφείλει να διαθέτει τα παρακάτω προσόντα όπως αυτά προκύπτουν από τα αντίστοιχα δικαιολογητικά:

17.1.1
Να μη βρίσκεται σε πτώχευση, εκκαθάριση, αναγκαστική διαχείριση ή, προκειμένου περί αλλοδαπών, σε οποιαδήποτε άλλη ανάλογη κατάσταση που προκύπτει από μία παρόμοια διαδικασία, η οποία προβλέπεται από την εθνική νομοθεσία του Κράτους προέλευσης της. Η εκκαθάριση ακολουθεί τη λύση των εταιρειών, συνεπώς αφορά μόνον τις εταιρείες και όχι τις ατομικές επιχειρήσεις παροχής υπηρεσιών. 

Τούτο αποδεικνύεται με την υποβολή πιστοποιητικών που εκδίδονται από αρμόδια δικαστική ή διοικητική αρχή της χώρας καταγωγής ή της χώρας προέλευσης.

Πιστοποιητικά περί μη θέσεως σε εκκαθάριση δεν προσκομίζονται από τις ατομικές επιχειρήσεις παροχής εν γένει υπηρεσιών (όπως π.χ. από ατομικές εργοληπτικές Επιχειρήσεις).
17.1.2
Να μην έχουν καταδικαστεί αμετάκλητα οι διαχειριστές σε περίπτωση ομόρρυθμων (Ο.Ε.), ετερόρρυθμων (Ε.Ε.) και εταιρειών περιορισμένης ευθύνης (Ε.Π.Ε.), ο πρόεδρος και ο διευθύνων σύμβουλος σε περίπτωση ανώνυμης εταιρείας (Α.Ε.), τα φυσικά πρόσωπα που ασκούν τη διοίκηση του διαγωνιζόμενου νομικού προσώπου σε κάθε άλλη περίπτωση, οι ιδιοκτήτες ατομικών επιχειρήσεων καθώς και τα αντίστοιχα κατά το δίκαιο της αλλοδαπής επιχείρησης πρόσωπα για:

α) συμμετοχή σε εγκληματική οργάνωση, όπως αυτή ορίζεται στο άρθρο 2 παράγραφος 1 της κοινής δράσης της 98/773/ΔΕΥ του Συμβουλίου (ΕΕ L 351 της 29.1.1998, σελ.1) και στο άρθρο 3 παράγραφο 1 της κοινής δράσης 98/742/ΚΕΠΠΑ του Συμβουλίου (EE L 358 της 31.12.1998, σελ. 2).

β) δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 (EE C 358 της 31.12.1998, σελ. 2).

γ) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (EE C 316 της 27.11.1995, σελ. 48).

δ) νομιμοποίηση εσόδων από παράνομες δραστηριότητες, όπως ορίζεται στο άρθρο 1 της οδηγίας 91/308/ΕΟΚ του Συμβουλίου, της 10ης Ιουνίου 1991, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες (ΕΕ L166 της 28.6.1991, σελ. 77 Οδηγίας ή οποία τροποποιήθηκε από την Οδηγία 2001/97/ΕΚ του Ευρωπαϊκού Κοινοβουλίου και του Συμβουλίου, EE L 344 της 28.12.2001, σελ. 76) η οποία ενσωματώθηκε με το ν.2331/1995 (Α΄ 173) και τροποποιήθηκε με το ν. 3424/2005 (Α΄305)

Επίσης οι ανωτέρω θα πρέπει να μην έχουν καταδικαστεί βάση δικαστικής απόφασης που έχει ισχύ δεδικασμένου, σύμφωνα με τις διατάξεις της χώρας όπου εκδόθηκε η απόφαση, για αδίκημα σχετικό με την επαγγελματική διαγωγή τους.

17.1.3
Να έχει εκπληρώσει τις υποχρεώσεις της, όσον αφορά στην καταβολή των εισφορών Κοινωνικής Ασφάλισης, σύμφωνα με την ισχύουσα Ελληνική νομοθεσία (εφόσον είναι ημεδαπή ή αλλοδαπή μεν αλλά που έχει ήδη αναπτύξει δραστηριότητα στην Ελλάδα) ή σύμφωνα με τη νομοθεσία της χώρας όπου είναι εγκατεστημένη.

17.1.4
 Να έχει εκπληρώσει τις υποχρεώσεις της, όσον αφορά στην καταβολή των φόρων, σύμφωνα με την ισχύουσα Ελληνική Νομοθεσία (σε περίπτωση που είναι εγκατεστημένη στην Ελλάδα) ή σύμφωνα με τη νομοθεσία της χώρας όπου είναι εγκατεστημένη.

17.1.5
Να μην έχει διαπράξει πειθαρχικό παράπτωμα για το οποίο της επιβλήθηκε ποινή που της στερεί το δικαίωμα συμμετοχής σε δημοπρασίες για την ανάθεση δημοσίων συμβάσεων.

Τούτο αποδεικνύεται με την υποβολή Υπεύθυνης Δήλωσης του ν. 1599/1989 (Α’ 75) του νόμιμου εκπροσώπου της παρόχου επιχειρήσεως. 
17.2 Δικαιολογητικά 

Οι διαγωνιζόμενοι θα προσκομίσουν  την ημέρα διεξαγωγής του διαγωνισμού Υπεύθυνη Δήλωση της παρ. 4 του άρθρου 8 του ν.1599/1986 (Α΄75) στην οποία αναγράφονται τα στοιχεία του διαγωνισμού ή διαδικασία ανάθεσης στο οποίο συμμετέχουν. Στην ίδια δήλωση δηλώνεται ότι, μέχρι και την ημέρα υποβολής της προσφοράς τους:
· δεν έχουν καταδικαστεί με αμετάκλητη απόφαση για κάποιο αδίκημα από τα αναφερόμενα στην περίπτωση 1.2 του παρόντος άρθρου

· δεν τελούν σε κάποια από τις αναφερόμενες καταστάσεις στην περίπτωσης 1.1 του παρόντος άρθρου

· είναι φορολογικά και ασφαλιστικά ενήμεροι ως προς τις υποχρεώσεις τους σύμφωνα με τις παραγράφους 20.1.3 και 20.1.4 του παρόντος άρθρου

· έχουν την ιδιότητα που ορίζεται στο άρθρο 16 της παρούσας διακήρυξης

Όλα τα ανωτέρω στοιχεία, προκειμένου να είναι παραδεκτή η προσφορά των διαγωνιζομένων, θα πρέπει να βρίσκονται σε ισχύ κατά την ημερομηνία λήξης της παραλαβής των προσφορών και προσκομίζονται μετά από αξιολόγηση των προσφορών από τον προσφέροντα στον οποίο θα γίνει η κατακύρωση. Αν στις ειδικές διατάξεις που διέπουν την έκδοση τους δεν προβλέπεται χρόνος ισχύος των δικαιολογητικών, θεωρούνται έγκυρα εφόσον φέρουν ημερομηνία έκδοσης εντός των έξι μηνών που προηγούνται της ημερομηνίας λήξης της παραλαβής των προσφορών. Οι ένορκες βεβαιώσεις, που τυχόν προσκομίζονται για αναπλήρωση δικαιολογητικών, πρέπει επίσης να φέρουν ημερομηνία εντός των έξι μηνών που προηγούνται της δημοπράτησης.

Τα δικαιολογητικά υποβάλλονται σε πρωτότυπα ή, εφόσον τούτο είναι ανέφικτο σε νόμιμα επικυρωμένα φωτοαντίγραφα (κατά τις διατάξεις του άρθρου 11 του ν. 2690/99, όπως ισχύει). Τα πιστοποιητικά που εκδίδονται από τα Κέντρα Εξυπηρέτησης Πολιτών (Κ.Ε.Π.) θεωρούνται πρωτότυπα. Ειδικά το αποδεικτικό φορολογικής ενημερότητας των ελληνικών αρχών υποβάλλεται σε πρωτότυπο. Αποδεικτικά φορολογικής ενημερότητας από τον ειδικό διαδικτυακό τόπο του Υπουργείου Οικονομίας και Οικονομικών γίνονται επίσης δεκτά ως ακριβή φωτοαντίγραφα.

Επισημαίνεται ότι τα μέλη της Επιτροπής Διαγωνισμού δεν επικυρώνουν φωτοαντίγραφα των δικαιολογητικών των διαγωνιζομένων κατά ή μετά το διαγωνισμό. Όλα τα δικαιολογητικά πρέπει να περιέχονται στο φάκελο των δικαιολογητικών και να είναι ήδη επικυρωμένα με νόμιμο τρόπο, κατά την υποβολή του φακέλου. Τα δικαιολογητικά παραμένουν στο φάκελο και δε νοείται επίδειξη και απόσυρση τους από τους διαγωνιζόμενους.

Εφόσον διαπιστωθεί καθ 'οιονδήποτε τρόπο ότι ο διαγωνιζόμενος υπέβαλε ψευδή δήλωση κατά την παροχή σημαντικών πληροφοριών που ζητούνται στο διαγωνισμό, αποκλείεται.

Άρθρο 18 Τεχνική ικανότητα – Δικαιολογητικά
Κάθε διαγωνιζόμενος οφείλει να πληροί τις προϋποθέσεις των άρθρων  16 και 17 και  επί πλέον να διαθέτει και τεχνική ικανότητα κατά τα διαλαμβανόμενα στο άρθρο 46 του ΠΔ 60/2007 (αντίστοιχο άρθρο 48 της οδηγίας 2004/18/ΕΚ.

Η τεχνική ικανότητα θα αποδεικνύεται  εκ μέρους εκάστου διαγωνιζόμενου από την προσκόμιση, επί ποινή αποκλεισμού του από την περαιτέρω διαδικασία του διαγωνισμού σε περίπτωση παράλειψης του, των παρακάτω αναφερόμενων στοιχείων,  ως εξής:
Να διαθέτει κατάλληλο στελεχιακό προσωπικό και συγκεκριμένα: 
Έναν (1) τουλάχιστον Πτυχιούχο σε σχετικό αντικείμενο (Μηχανικό) και έναν (1) τουλάχιστον Πτυχιούχο σε σχετικό αντικείμενο (Γεωπόνο ή Δασολόγο) Γεωτεχνικό, με χρόνο από κτήσεως πτυχίου τουλάχιστον 5 έτη, υπεύθυνους για την σύμφωνα με τους κανόνες της ​τέχνης και της επιστήμης εκτέλεσης της σύμβασης.

Άρθρο  19 : Περιεχόμενο Οικονομικής Προσφοράς
Ο φάκελος της προσφοράς των διαγωνιζομένων περιλαμβάνει, επί ποινή αποκλεισμού, τρεις (3) επί μέρους υποφακέλους, ήτοι τον φάκελο «δικαιολογητικών συμμετοχής» και σφραγισμένους τους φακέλους «Τεχνικών Στοιχείων» και «Οικονομικής Προσφοράς», σύμφωνα με τα κατωτέρω:

19.1 Ο φάκελος των δικαιολογητικών συμμετοχής περιέχει επίσης επί ποινή αποκλεισμού όλα τα δικαιολογητικά που αναφέρονται στο άρθρο 16, 17 και 18 και επιπλέον:

1. Τις εγγυητικές επιστολές συμμετοχής του άρθρου 13 της παρούσας.

2. Το  Φ.Ε.Κ. ίδρυσης και τις ενδεχόμενες τροποποιήσεις του (για διαγωνιζόμενους με μορφή Α.Ε. και Ε.Π.Ε.), επικυρωμένο αντίγραφο ή απόσπασμα του καταστατικού του διαγωνιζομένου και των τροποποιήσεων του (για Ο.Ε. και Ε.Ε.), από τα οποία να προκύπτει ο σκοπός της σύστασης του νομικού προσώπου, στοιχεία και έγγραφα από τα οποία πρέπει να προκύπτουν τα μέλη του Δ.Σ., ο εκπρόσωπος της διαγωνιζόμενης Επιχείρησης, τα υπόλοιπα πρόσωπα που έχουν ενδεχομένως το δικαίωμα να δεσμεύουν με την υπογραφή τους την Επιχείρηση, και τα έγγραφα της νομιμοποίησης αυτών (αν αυτό δεν προκύπτει ευθέως από το καταστατικό), αναλόγως με τη νομική μορφή των εταιρειών. Τέτοια έγγραφα δεν προσκομίζονται σε περίπτωση ατομικών επιχειρήσεων παροχής υπηρεσιών.
3. Απόφαση του αρμόδιου, κατά το καταστατικό, οργάνου της Παρόχου επιχείρησης, περί συμμετοχής στη συγκεκριμένη δημοπρασία (επί ατομικής επιχείρησης δε ζητείται). Δε θα γίνονται δεκτές αποφάσεις που αφορούν γενικά τη συμμετοχή σε δημοπρασίες. Σε περίπτωση Κοινοπραξίας ιδιωτικό συμφωνητικό για τη σύσταση της και τα ποσοστά συμμετοχής των κοινοπρακτούντων μελών κατά το άρθρο 16 της παρούσας και παράλληλα δήλωση των νομίμων εκπροσώπων των κοινοπρακτούντων ότι σε περίπτωση ανάληψης του έργου θα ορίσουν κοινό εκπρόσωπο με ανέκκλητη συμβολαιογραφική πράξη.

4. Τα στοιχεία της νομιμοποίησης του φυσικού προσώπου που υποβάλλει την προσφορά για λογαριασμό της επιχείρησης, (ήτοι του νόμιμου εκπροσώπου ή εξουσιοδοτημένου ομόρρυθμου εταίρου σε περίπτωση Ο.Ε. και Ε.Ε., του εξουσιοδοτημένου διαχειριστή σε περίπτωση Ε.Π.Ε. και του εξουσιοδοτημένου μέλους του Δ.Σ. σε περίπτωση Α.Ε.), εφόσον η νομιμοποίηση δεν προκύπτει σαφώς από τα δικαιολογητικά εν γένει της παρ. 19. Σε περίπτωση Κοινοπραξίας υποβάλλονται στοιχεία νομιμοποίησης των εκπροσώπων των κοινοπρακτουσών επιχειρήσεων, αν την προσφορά καταθέτουν όλοι μαζί οι κοινοπρακτούντες ή συμβολαιογραφικό έγγραφο διορισμού του κοινού εκπροσώπου της Κοινοπραξίας.

19.2  Ο σφραγισμένος φάκελος των Τεχνικών Στοιχείων του διαγωνιζόμενου θα πρέπει να περιέχει επί ποινή αποκλεισμού όλα τα δικαιολογητικά που αναφέρονται στο άρθρο18 και η τήρηση αυτών θα αποτελεί συμβατική υποχρέωσή του ως παρόχου, θα ελέγχεται καθ’ όλη τη διάρκεια της σύμβασης και η μη τήρηση ή απόκλιση αυτών θα αποτελεί αιτία έκπτωσής του.  

19.3 Ο σφραγισμένος φάκελος «Οικονομικής Προσφοράς» περιέχει συμπληρωμένο το έντυπο Οικονομικής Προσφοράς. To έντυπο της Οικονομικής Προσφοράς υπογράφεται, επί ποινή αποκλεισμού, από τον νόμιμο εκπρόσωπο της μετέχουσας στον διαγωνισμό επιχείρησης παροχής Υπηρεσιών ή της Κοινοπραξίας και όλες οι σελίδες μονογράφονται από τον ίδιο (μονογραφές που τυχόν λείπουν συμπληρώνονται μετά το άνοιγμα των προσφορών. Ακόμα κι αν αρνηθεί να τα μονογράψει ο διαγωνιζόμενος, τα μονογράφει η Ε.Δ.. Επίσης, τα ονοματεπώνυμα των προσφερόντων και οι σφραγίδες των επιχειρήσεων, εφόσον λείπουν συμπληρώνονται από τον προσφέροντα μετά το άνοιγμα των προσφορών. Σε κάθε περίπτωση η έλλειψη τους δε συνιστά λόγο αποκλεισμού από το διαγωνισμό. Επισημαίνεται ότι:
α) αποκλείονται από το διαγωνισμό προσφορές, στις οποίες δεν αναγράφεται το ενιαίο ποσοστό έκπτωσης επί των τιμών του Τιμολογίου ολογράφως και αριθμητικώς.

β) η ολόγραφη αναγραφή του ποσοστού έκπτωσης υπερισχύει της αντίστοιχης αριθμητικής,

γ) αν παρουσιαστούν ελλείψεις στην αναγραφή των στοιχείων της οικονομικής προσφοράς (πλην εκείνων που επιφέρουν αποκλεισμό), διαφορές μεταξύ της ολόγραφης και της αριθμητικής τιμής ή λογιστικά σφάλματα στα αθροίσματα, τα γινόμενα ή τη στρογγυλοποίηση, η Ε.Δ. διορθώνει τα σφάλματα και αναγράφει την ορθή οικονομική προσφορά.

ΙΔΡΥΜΑ ΓΕΩΡΓ. & ΑΙΚ. ΧΑΤΖΗΚΩΝΣΤΑ

ΕΚΠΑΙΔΕΥΤΙΚΗΣ ΜΕΡΙΜΝΑΣ ΝΕΩΝ Ν.Π.Ι.Δ.

ΕΡΓΑΣΙΑ: ΑΝΑΚΑΤΑΣΚΕΥΗ ΧΩΡΟΥ ΑΘΛΟΠΑΙΔΙΩΝ ΚΑΙ ΠΑΙΔΙΚΗΣ ΧΑΡΑΣ ΣΤΟΝ ΑΥΛΕΙΟ ΧΩΡΟ ΤΟΥ ΙΔΡΥΜΑΤΟΣ

(ΠΡΟΜΗΘΕΙΑ ΥΛΙΚΩΝ ΚΑΙ ΕΡΓΑΣΙΑ ΕΝΣΩΜΑΤΩΣΗΣ ΑΥΤΩΝ)

ΤΕΧΝΙΚΗ ΕΚΘΕΣΗ

1. ΓΕΝΙΚΑ 

Η παρούσα τεχνική έκθεση – μελέτη συντάσσεται σύμφωνα με το άρθρο 45 του Ν 4182/2013 και αφορά  τις απαραίτητες εργασίες που πρέπει να γίνουν έτσι ώστε να διαμορφωθεί μέρος του υπαίθριου χώρου του Ιδρύματος σε χώρο αθλοπαιδιών (γήπεδο μπάσκετ και βόλεϊ ) και παιδική χαρά.
Σκοπός της παιδικής χαράς είναι κυρίως η ψυχαγωγία των παιδιών και η απασχόλησή τους κατά τις ελεύθερες ώρες τους . Η παιδική χαρά προσφέρει δυνατότητες κίνησης, άθλησης και κοινωνικοποίησης συνεισφέροντας έτσι στη φυσιολογική ανάπτυξη των παιδιών.

2.1 ΥΦΙΣΤΑΜΕΝΗ ΚΑΤΑΣΤΑΣΗ

Στον αύλειο χώρο του ιδρύματος και σε παρακείμενο χώρο από την παιδική χαρά υπάρχει κατασκευασμένος χώρος αθλοπαιδιών με τέσσερις μπασκέτες σε κακή κατάσταση και με χώρο βόλεϊ. Ο χώρος είναι εγκιβωτισμένος σε διάσταση 60,00μ Χ 40,00μ σύνολο 240,00τ.μ. ενώ η  επιφάνεια του είναι διαστρωμένη με άσφαλτο όπου παρουσιάζονται ρηγματώσεις και τοπικές καθιζήσεις.

Ο υφιστάμενος υπαίθριος χώρος παιδικής χαράς έχει έκταση συνολικά περίπου 1300,00 τ.μ. και βρίσκεται στην ΒΑ όψη εντός του ιδρύματος. Είναι κατάλληλα περιφραγμένος αφού ακολουθεί την γενική περίφραξη του ιδρύματος. Εντός του χώρου υπάρχει πλούσια δενρώδη και θαμνώδη βλάστηση που δημιουργούν την αίσθηση πάρκου.

Επίσης υπάρχουν τοποθετημένα τέσσερα παλαιά όργανα παιδικής χαράς που χρήζουν αποξήλωσης λόγω της παλαιότητας τους και επιπλέον δεν καλύπτουν τις απαιτούμενες προδιαγραφές ασφαλείας όπως ορίζονται από τα ευρωπαϊκά πρότυπα. 

2.2 ΕΝΕΡΓΕΙΕΣ

Για την ανακατασκευή του χώρου αθλοπαιδιών απαιτείται:

· Σπάσιμο απομάκρυνση μεταφορά και απόρριψη της παλαιάς ασφάλτου με ευθύνη του αναδόχου σε χώρο εκτός του ιδρύματος

· Εξυγίανση του υποστρώματος 3Α που υπάρχει κάτω από την άσφαλτο με μεταφορά, διάστρωση 3Α  όπου απαιτείται για την κάλυψη των καθιζήσεων

· Συμπύκνωση του στρώματος 3Α με βρέξιμο και πάτημα με οδοστρωτήρα
· Επάλειψη του υποστρώματος με πετρελαϊκό υλικό ή συγκολλητική ουσία   

· Διάστρωση ασφάλτου τύπου Α265 Ε χωρίς την προσθήκη χαλικιού πάχους 4-5 εκ με φίνισερ και συμπύκνωση αυτού με οδοστρωτήρα
· Η τελική επιφάνεια θα είναι ελαφρώς κεκλιμένη για την απορροή των όμβριων υδάτων
· Γραμμογράφηση της τελικής επιφάνειας σε διαστάσεις γηπέδου μπάσκετ και γηπέδου βόλεϊ  με διαφορετικό χρώμα
· Τρίψιμο και βάψιμο των υφιστάμενων μπασκετών 

· Πλήρης αντικατάσταση των ταμπλό των μπασκετών με τοποθέτηση νέων διάφανων ταμπλό πλήρη με στεφάνι και δίχτυ διαστάσεων 120 Χ 90 εκ.

· Προμήθεια και τοποθέτηση ορθοστατών βόλεϊ με δίχτυ και τεντωτήρα 

Οι εργασίες διαμόρφωσης της παιδικής χαράς είναι οι εξής :

· Αποξήλωση των υφιστάμενων οργάνων, απομάκρυνση και απόρριψη αυτών με ευθύνη του αναδόχου σε χώρο εκτός του ιδρύματος 

· Διαμόρφωση και εξυγίανση του εδάφους όπου θα εγκατασταθούν τα νέα όργανα

· Ιδιαίτερη προσοχή θα πρέπει να δοθεί ώστε να μην τραυματιστεί η φυσική βλάστηση του χώρου.

· Τοπικές εκσκαφές στους χώρους των οργάνων 
· Κατασκευή των επιφανειών όπου θα επικολληθεί το δάπεδο ασφαλείας. Οι επιφάνειες αυτές πάχους 10εκ θα κατασκευαστούν από σκυρόδεμα C16-20 οπλισμένο με πλέγμα.. Το εμβαδόν της κάθε επιφάνειας θα είναι ανάλογα με  τον χώρο ασφαλείας για το κάθε όργανο όπως ορίζονται από τα  ευρωπαϊκά πρότυπα. 

ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΥΛΙΚΩΝ ΠΑΙΔΙΚΗΣ ΧΑΡΑΣ

Η προμήθεια των οργάνων παιδικής χαράς θα γίνει από το Ίδρυμα και ο ανάδοχος ανακατασκευής έχει υποχρέωση εγκατάστασής τους, σύμφωνα με τις προδιαγραφές που προτείνει η εταιρεία κατασκευής των οργάνων.

3. ΤΙΜΟΛΟΓΙΟ ΜΕΛΕΤΗΣ
Α.Τ  1. ΧΩΡΟΣ ΑΘΛΟΠΑΙΔΙΩΝ
Για την πλήρη κατασκευή χώρου αθλοπαιδιών, σε πλήρη λειτουργία με προμήθεια των απαραίτητων υλικών και ενσωμάτωση αυτών όπως περιγράφονται στην τεχνική περιγραφή καθώς και κάθε άλλη εργασία που δεν κατονομάζεται αλλά είναι απαραίτητη για την πλήρη λειτουργία αυτής σύμφωνα με τους κανόνες της τέχνης και της επιστήμης ήτοι:

· Σπάσιμο  απομάκρυνση μεταφορά και απόρριψη της παλαιάς ασφάλτου με ευθύνη του αναδόχου σε χώρο εκτός του ιδρύματος

· Εξυγίανση του υποστρώματος 3Α που υπάρχει κάτω από την άσφαλτο με μεταφορά, διάστρωση 3Α όπου απαιτείται για την κάλυψη των καθιζήσεων

· Συμπύκνωση του στρώματος 3Α με βρέξιμο και πάτημα με οδοστρωτήρα.

· Επάλειψη του υποστρώματος με πετρελαϊκό υλικό ή συγκολλητική ουσία   

· Διάστρωση ασφάλτου τύπου Α265 Ε χωρίς την προσθήκη χαλικιού πάχους 4-5 εκ με φίνισερ και συμπύκνωση αυτού με οδοστρωτήρα.

· Η τελική επιφάνεια θα είναι ελαφρώς κεκλιμένη για την απορροή των όμβριων υδάτων,

· Γραμμογράφηση της τελικής επιφάνειας σε διαστάσεις γηπέδου μπάσκετ και γηπέδου βόλεϊ  με διαφορετικό χρώμα.

· Τρίψιμο και βάψιμο των υφιστάμενων μπασκετών 

· Πλήρης αντικατάσταση των ταμπλό των μπασκετών με τοποθέτηση νέων διάφανων ταμπλό πλήρη με στεφάνι και δίχτυ διαστάσεων 120 Χ 90 εκ.

· Προμήθεια και τοποθέτηση ορθοστατών βόλεϊ με δίχτυ και τεντωτήρα 

ΠΑΙΔΙΚΗ ΧΑΡΑ
Για την πλήρη κατασκευή παιδικής χαράς, σε πλήρη λειτουργία με προμήθεια των απαραίτητων υλικών και ενσωμάτωση αυτών όπως περιγράφονται στην τεχνική περιγραφή καθώς και κάθε άλλη εργασία που δεν κατονομάζεται αλλά είναι απαραίτητη για την πλήρη λειτουργία αυτής σύμφωνα με τους κανόνες της τέχνης και της επιστήμης ήτοι:

Όλα τα υλικά που θα προμηθευτούν και θα εγκατασταθούν θα πρέπει να είναι πιστοποιημένα από αναγνωρισμένες εταιρείες πιστοποίησης και να ακολουθεί το κάθε προϊόν την ευρωπαϊκή προδιαγραφή ΕΝ 1176.  Επίσης η εταιρεία κατασκευής των οργάνων θα πρέπει να ακολουθεί τα πρότυπα παραγωγής  ISO 9001 & ISO 14001.

Τα όργανα παιδικής χαράς που θα εγκατασταθούν είναι τα εξής :

· Δύο κούνιες διθέσιες, με χώρο ασφαλείας για την κάθε μία, παίδων και νηπίων

· Μία τραμπάλα με χώρο ασφαλείας 
· Απλό όργανο με τσουλήθρα με χώρο ασφαλείας 
· Ένα ζωάκι ελατηρίου με χώρο ασφαλείας 
· Ένα σύνθετο όργανο στο οποίο περιλαμβάνεται σκάλα ανόδου, τσουλήθρα, αιώρηση ή αναρρίχηση με  χώρο ασφαλείας 
Η προμήθεια των οργάνων παιδικής χαράς θα γίνει από το Ίδρυμα και ο ανάδοχος ανακατασκευής έχει υποχρέωση εγκατάστασής τους, σύμφωνα με τις προδιαγραφές που προτείνει η εταιρεία κατασκευής των οργάνων και τον υπολογισμό του χώρου ασφαλείας.
· Αποξήλωση των υφιστάμενων οργάνων, απομάκρυνση και απόρριψη αυτών με ευθύνη του αναδόχου σε χώρο εκτός του ιδρύματος 

· Διαμόρφωση και εξυγίανση του εδάφους όπου θα εγκατασταθούν τα νέα όργανα. Ιδιαίτερη προσοχή θα πρέπει να δοθεί ώστε να μην τραυματιστεί η φυσική βλάστηση του χώρου.

·  Τοπικές εκσκαφές στους χώρους των οργάνων .

· Κατασκευή των επιφανειών όπου θα επικολληθεί το δάπεδο ασφαλείας. 

· Οι επιφάνειες αυτές πάχους 10εκ θα κατασκευαστούν από σκυρόδεμα C16-20 οπλισμένο με πλέγμα. Το εμβαδόν της κάθε επιφάνειας θα είναι ανάλογα με  τον χώρο ασφαλείας για το κάθε όργανο όπως ορίζονται από τα  ευρωπαϊκά πρότυπα. 
· Δάπεδα ασφαλείας σε πλακίδια 0,50μ Χ0,50μ πάχους 4,00εκ. με τις κόλλες εγκατάστασης συνολικού εμβαδού ίσου με το άθροισμα των χώρων ασφαλείας όλων των οργάνων δηλ. 180τ.μ. Προμήθεια και εγκατάσταση.
ΤΙΜΗ ΚΑΤ’ ΑΠΟΚΟΠΗ (ΤΕΜ): ΠΕΝΗΝΤΑ ΕΞΙ ΧΙΛΙΑΔΕΣ (56.000,00 €) 

4. ΠΡΟΫΠΟΛΟΓΙΣΜΟΣ

	ΑΡ. ΤΙΜ.

	ΠΟΣΟΤΗΤΑ

	1
	1
	ΧΩΡΟΣ ΑΘΛΟΠΑΙΔΙΩΝ

ΚΑΙ ΠΑΙΔΙΚΗΣ ΧΑΡΑΣ ΑΤ1
	ΤΕΜ
	56.000,00
	1
	56.000,00

	
	
	
	
	ΣΥΝΟΛΟ
	56.000,00

	
	
	
	
	ΦΠΑ 23%
	12.880,00

	
	
	
	
	ΓΕΝΙΚΟ ΣΥΝΟΛΟ
	68.880,00


Ο ΣΥΝΤΑΞΑΣ                                                                

ΜΗΧΑΝΙΚΟΣ ΤΟΥ ΙΔΡΥΜΑΤΟΣ
ΒΑΣΙΛΕΙΟΣ ΣΓΟΥΡΟΣ
ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ
ΑΠΟ ΠΙΣΤΩΤΙΚΟ ΙΔΡΥΜΑ Ή ΑΛΛΟ ΝΟΜΙΚΟ ΠΡΟΣΩΠΟ
Ονομασία Πιστωτικού Ιδρύματος ………………………… 

Κατάστημα ………………………… 

(Δ/νση: οδός – αριθμός, Τ.Κ., FAX) 

Ημερομηνία έκδοσης…….. 

ΕΥΡΩ ……………………….. 
Προς: 
ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ ΑΡ……………… ΕΥΡΩ……………. 
Έχουμε την τιμή να σας γνωρίζουμε ότι εγγυώμεθα δια της παρούσης εγγυητικής επιστολής ανέκκλητα και ανεπιφύλακτα, παραιτούμενοι του δικαιώματος της διζήσεως μέχρι του ποσού των ΕΥΡΩ ………….. (…………………………………..) υπέρ της εταιρείας …………………… ……    Δ/νση ……………………………………. για τη συμμετοχή της στο διενεργούμενο διαγωνισμό της ……………… για τη   …………………………………………….σύμφωνα με την υπ΄ αριθμ. ………… Δ/ξή σας. 

Η παρούσα εγγύηση καλύπτει μόνο τις από τη συμμετοχή στον ανωτέρω διαγωνισμό απορρέουσες υποχρεώσεις της εν λόγω εταιρείας καθ’ όλο το χρόνο ισχύος της. 

Το παραπάνω ποσό τηρούμε στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτηση μέσα σε τρεις (3) ημέρες από απλή έγγραφη ειδοποίησή σας. 
Σε περίπτωση κατάπτωσης της εγγύησης το ποσό της κατάπτωσης υπόκειται στο εκάστοτε ισχύον τέλος χαρτοσήμου. 

Αποδεχόμαστε να παρατείνουμε την ισχύ της εγγύησης ύστερα από απλό έγγραφο της Υπηρεσίας σας με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της. 

Η παρούσα ισχύει 310 ημέρες από την ημερομηνία διεξαγωγής του διαγωνισμού.

Βεβαιούται υπεύθυνα ότι το ποσό των εγγυητικών μας επιστολών που έχουν δοθεί στο Δημόσιο και Ν.Π.Δ.Δ., συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχει καθορισθεί από το Υπουργείο Οικονομικών για την Τράπεζά μας. 

ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ 

Ονομασία Τράπεζας ............. 

Κατάστημα ............ 

(Δ/νση οδός -αριθμός ΤΚ fax ) 

Ημερομηνία έκδοσης ΕΥΡΩ. ................... 

Προς 

ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ ΑΡ. .................  ΕΥΡΩ ……………€

Έχουμε την τιμή να σας γνωρίσουμε ότι εγγυώμεθα δια της παρούσας εγγυητικής επιστολής ανέκκλητα και ανεπιφύλακτα, παραιτούμενοι του δικαιώματος της διαιρέσεως και διζήσεως μέχρι του ποσού των ΕΥΡΩ …………………………(και ολογράφως) ………………………στο οποίο και μόνο περιορίζεται η υποχρέωση μας, υπέρ της εταιρείας…………………………………….Δ\νση …………………………………. για την καλή εκτέλεση από αυτήν των όρων της σύμβασης, που υπέγραψε μαζί σας ………………………………………………………………………………………………………………………………………………………………………………………………………………………………………………………………………………………………………………………..προς κάλυψη αναγκών του και το οποίο ποσόν καλύπτει το 10% της συμβατικής προ Φ.Π.Α. αξίας ………………… ΕΥΡΩ αυτής. 

Το παραπάνω ποσό τηρούμε στη διάθεση σας και θα καταβληθεί με μόνη τη δήλωση σας ολικά ή μερικά χωρίς καμία από μέρος μας αντίρρηση ή ένσταση και χωρίς να ερευνηθεί το βάσιμο ή μη της απαίτησης μέσα σε τρεις (3) ημέρες από απλή έγγραφη ειδοποίηση σας. 

Σε περίπτωση κατάπτωσης της εγγύησης το ποσό της κατάπτωσης υπόκειται στο εκάστοτε ισχύον τέλος χαρτοσήμου. 

Η παρούσα εγγύηση μας αφορά μόνο την παραπάνω αιτία και ισχύει μέχρι την επιστροφή της σ' εμάς, οπότε γίνεται αυτοδίκαια άκυρη και δεν έχει απέναντι μας καμιά ισχύ. 

Βεβαιούται υπεύθυνα ότι το ποσό των εγγυητικών μας επιστολών που έχουν δοθεί στο Δημόσιο και ΝΠΔΔ, συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχει καθορισθεί από το Υπουργείο Οικονομικών για την Τράπεζα μας

